ینگی تور کرونا ویروس (کووید 19) گه قرشی کوره ش دایره سیده تورکیه دن سودان گه یوباریلگن طبی یاردم پایتخت خرطوم گه ییتیب باردی.
تورکیه قیزیل یریم جمعیتی تامانیدن سودان گه یوباریلگن طبی یاردم نی تاشووچی اوچاق, تورکیه نینگ خرطوم ایلچیسی عرفان نظیراوغلی و سودانلیک مسئول لر طرفیدن کوتیب آلیندی.
بیر مینگ 236 کارتن دن تشکیل تاپگن اوشبو یاردم لرنینگ سودان گه ییتیب کیلگن لیگی نی بیلدیرگن نظیراوغلی, "یاردم لر بیلن بیرگه تورک خلقی و حرمتلی جمهوررئیسی میز نینگ سلامی نی هم کیتیردیک" دییه قید ایتدی.
سودان ساغلیق نی سقلش وزیرلیگی مسئول لری دن بیری بولگن عطف شاکر ایسه اوشبو یاردم لر سببلی تورکیه و تورک خلقی گه منتدارچیلیک بیلدیردی.
سودان ده حاضرگی کون گه قدر 476 کیشی کرونا دن اولدی. اون ایککی مینگ 623 نفر ایسه ویروس نی یوقتیریب آلگن وضعیتده.
